CELEX: 
Language: mt
Date: 2020-07-14 00:00:00
Title: REGOLAMENT DELEGAT TAL-KUMMISSJONI (UE) .../... li jemenda r-Regolament (KE) Nru 273/2004 tal-Parlament Ewropew u tal-Kunsill u r-Regolament tal-Kunsill (KE) Nru 111/2005 rigward l-inklużjoni ta’ ċerti prekursuri tad-droga fil-lista ta’ sustanzi skedati

IL-KUMMISSJONI
                              EWROPEA

                                                      Brussell, 14.7.2020
                                                      C(2020) 4691 final

                 REGOLAMENT DELEGAT TAL-KUMMISSJONI (UE) .../...

                                          ta’ 14.7.2020

      li jemenda r-Regolament (KE) Nru 273/2004 tal-Parlament Ewropew u tal-Kunsill u r-
     Regolament tal-Kunsill (KE) Nru 111/2005 rigward l-inklużjoni ta’ ċerti prekursuri tad-
                               droga fil-lista ta’ sustanzi skedati

                                   (Test b’rilevanza għaż-ŻEE)

MT                                                                                             MT
 ---pagebreak---                                MEMORANDUM TA’ SPJEGAZZJONI

     1.       KUNTEST TAL-ATT DELEGAT
     Il-prekursuri tad-droga huma sustanzi kimiċi li jistgħu jintużaw għall-manifattura illeċita ta’
     drogi narkotiċi jew ta’ sustanzi psikotropiċi. Ir-Regolament (KE) Nru 273/2004 tal-Parlament
     Ewropew u tal-Kunsill jistabbilixxi miżuri għall-monitoraġġ tal-kummerċ tal-prekursuri tad-
     droga fl-UE, filwaqt li r-Regolament tal-Kunsill (KE) Nru 111/2005 jirregola l-kummerċ tal-
     prekursuri tad-droga bejn l-UE u l-pajjiżi terzi.
     Iż-żewġ Regolamenti jimplimentaw flimkien il-miżuri previsti mill-Artikolu 12 tal-
     Konvenzjoni tan-Nazzjonijiet Uniti kontra t-Traffiku Illeċitu fi Drogi Narkotiċi u Sustanzi
     Psikotropiċi tad-19 ta’ Diċembru 19881 (“Il-Konvenzjoni tan-NU tal-1988”).
     F’Diċembru 2013, dawn iż-żewġ Regolamenti ġew emendati sabiex tissaħħaħ l-effiċjenza tal-
     miżuri ta’ kontroll għall-prekursuri tad-droga. Kienet ġiet introdotta s-setgħa li l-Kummissjoni
     tadotta atti delegati sabiex jiżdiedu sustanzi ġodda mal-lista ta’ sustanzi skedati, u dan
     ippermetta l-adattament rapidu tar-Regolamenti għax-xejriet ġodda fid-dirottament tal-
     prekursuri tad-droga. Emendi oħra li saru liż-żewġ Regolamenti żiedu sustanzi addizzjonali
     fil-lista ta’ sustanzi skedati.
     Fid-deċiżjonijiet tagħha 62/10, 62/11 u 62/12, meħuda fit-tnejn u sittin sessjoni tagħha fid-19
     ta’ Marzu 2019, il-Kummissjoni dwar id-Drogi Narkotiċi tan-Nazzjonijiet Uniti (CND)
     iddeċidiet li tinkludi tliet sustanzi, 3,4-MDP-2-P metilgliċidat2 (gliċidat tal-PMK), aċidu
     metilgliċidiku ta’ 3,4-MDP-2-P (“aċidu gliċidiku tal-PMK”) u alfa-fenilaċetoaċetammid
     (APAA) fit-Tabella I tal-Konvenzjoni. Barra minn hekk, fid-deċiżjoni tagħha 63/1, meħuda
     fit-tlieta u sittin sessjoni tagħha fl-4 ta’ Marzu 2020, is-CND iddeċidiet li tinkludi l-metil alfa-
     fenilaċetoaċetat (MAPA) fit-Tabella I tal-Konvenzjoni. Għaldaqstant, il-Kummissjoni
     Ewropea jeħtiġilha tadotta Regolament Delegat li jemenda r-Regolament (KE) Nru 273/2004
     u r-Regolament tal-Kunsill (KE) Nru 111/2005 biex iżżid dawn l-erba’ sustanzi fl-Annessi ta’
     dawn ir-Regolamenti. L-iskedar sussegwenti ta’ dawn l-erba’ sustanzi fir-Regolamenti (KE)
     Nru 273/2004 u (KE) Nru 111/2005 jippermetti aktar kontrolli fuq l-użu ta’ dawk is-sustanzi,
     sabiex jiġi evitat id-dirottament tagħhom lejn il-manifattura illeċita tal-anfetamini u tal-
     MDMA — magħrufa l-aktar bħala “ecstasy”.
     Minħabba li dawn l-erba’ sustanzi faċilment jistgħu jintużaw fil-produzzjoni tal-amfetamini u
     tal-MDMA; minħabba l-kobor tal-problemi soċjali u ta’ saħħa pubblika marbuta mal-konsum
     tal-amfetamini u tal-MDMA; minħabba l-assenza ta’ għarfien dwar l-użu leċitu tagħhom kif
     ukoll minħabba l-fatt li ftit li xejn iżidu max-xogħol li diġà jkollhom l-awtoritajiet
     kompetenti, l-inklużjoni tagħhom fil-lista ta’ sustanzi skedati fir-Regolamenti 273/2004 u
     111/2005 hija waħda ġustifikata.
     Bl-istess mod, u għalkemm ma ġewx miżjuda mat-Tabelli tal-Konvenzjoni tan-NU tal-1988,
     il-metil 2-metil-3-fenilossiran-2-karbossilat (metilgliċidat tal-BMK) u l-2-metil-3-
     fenilossiran-2-aċidu karbossiliku (aċidu gliċidiku tal-BMK ) jintużaw ta’ spiss fil-manifattura
     illegali tal-amfetamini. Minħabba li dawn iż-żewġ sustanzi faċilment jistgħu jintużaw fil-
     produzzjoni tal-amfetamini, minħabba l-kobor tal-problemi soċjali u ta’ saħħa pubblika
     marbuta mal-konsum tal-amfetamini, minħabba l-assenza ta’ għarfien dwar l-użi leċiti
     tagħhom kif ukoll minħabba l-fatt li ftit li xejn iżidu max-xogħol li diġà jkollhom l-
     awtoritajiet kompetenti, l-inklużjoni tagħhom fil-lista ta’ sustanzi skedati fir-Regolamenti

     1
            ĠU L 326, 24.11.1990, p. 57.
     2
            Għal raġunijiet ta’ konsistenza, dawn is-sustanzi se jissemmew fl-annessi tar-Regolamenti skont l-
            istandards tal-Unjoni Internazzjonali tal-Kimika Pura u Applikata (IUPAC).

MT                                                      1                                                        MT
 ---pagebreak---      273/2004 u 111/2005 b’hekk tmur lil hinn mill-obbligi mnissla mill-Konvenzjoni tan-NU tal-
     1988.
     Il-fosforu aħmar għandu użu leġittimu sinifikanti iżda spiss jiġi ddirottat mill-kanali legali
     biex imbagħad jintuża fil-manifattura illeċita tal-metamfetamina fl-UE. Kull sena fl-UE
     jiżżarmaw għadd konsiderevoli ta’ laboratorji tal-metamfetamina illeċita. Huwa stmat li l-
     produzzjoni illeċita tilħaq bejn l-10-12 il-tunnellata kull sena fi Stat Membru wieħed biss.
     Barra minn hekk, dan l-aħħar hemm indikazzjonijiet qawwija li l-manifattura illeċita tal-
     metamfetamina qed tinfirex lejn aktar u aktar Stati Membri.
     Il-metamfetamina hi droga addittiva ħafna u qiegħda toħloq problemi serji soċjali u għas-
     saħħa pubblika fi wħud mir-reġjuni tal-UE. F’dan id-dawl, huwa proporzjonat u ġustifikat li l-
     fosforu aħmar jiġi inkluż fil-lista ta’ sustanzi skedati fir-Regolamenti 273/2004 u 111/2005.
     Possibbiltà tal-iskedar fil-Kategorija 1 jew fil-Kategorija 2 tar-Regolament (KE)
     Nru 273/2004 u tar-Regolament (KE) Nru 111/2005
     Il-Kummissjoni tista’ tuża d-diskrezzjoni tagħha dwar jekk iżżidx l-erba’ sustanzi skedati bil-
     Konvenzjoni tan-NU tal-1988 fil-Kategorija 1 jew fil-Kategorija 2 tar-Regolamenti. Il-
     Kategorija 3 tar-Regolamenti mhijiex xierqa billi dan ikun ifisser li ma jkunux intlaħqu l-
     obbligi mnissla mill-Konvenzjoni tan-NU tal-1988. Il-kategorija 4, li teżisti biss għar-
     Regolament tal-Kunsill (KE) Nru 111/2005, hija eskluża wkoll minħabba li din il-kategorija
     tista’ tinkludi biss prodotti mediċinali u prodotti mediċinali veterinarji li jkun fihom sustanzi
     skedati.
     Is-sustanzi skedati fil-Kategorija 1 joħolqu l-akbar riskju meta jiġu ddirottati u normalment
     jiġu inkorporati bis-sħiħ jew parzjalment fil-molekula tad-droga narkotika jew tas-sustanza
     psikotropika (jiġifieri prekursur immedjat). Għaldaqstant, il-miżuri ta’ kontroll u ta’
     monitoraġġ li japplikaw għal dawn is-sustanzi huma l-aktar stretti fiż-żewġ Regolamenti.
     Is-sustanzi fil-Kategorija 2 jew joħolqu inqas riskju, jew l-ammonti ta’ dawn is-sustanzi
     ddirottati għall-manifattura illeċita tad-drogi jirrappreżentaw proporzjon tant żgħir tal-
     ammonti totali li jiġu nnegozjati u li jintużaw legalment fl-UE, li l-iskedar tagħhom fil-
     Kategorija 1 jikkawża piż sproporzjonat; għaldaqstant, il-miżuri ta’ kontroll u ta’ monitoraġġ
     korrispondenti huma pjuttost inqas stretti.
     Is-sustanzi tal-Kategorija 1 jeħtieġ li jinħażnu f’bini sigur, (jiġifieri fis-sokor, bis-sorveljanza
     b’video cameras, eċċ.) u kull operatur li jaħdem b’dawn is-sustanzi jeħtieġ liċenzja. Ma
     jeżistix l-obbligu li s-sustanzi tal-Kategorija 2 jinħażnu f’bini sigur, u l-operaturi għandhom
     bżonn biss jirreġistrawhom. Fir-rigward tal-kontroll tal-kummerċ estern, id-differenza
     ewlenija bejn iż-żewġ kategoriji hija li s-sustanzi fil-Kategorija 1 jeħtieġu awtorizzazzjoni
     għall-importazzjoni u għall-esportazzjoni, filwaqt li għal dawk fil-Kategorija 2 hemm biss l-
     obbligu ta’ awtorizzazzjoni għall-esportazzjoni.
     Użu legali tas-sustanzi
     Mill-informazzjoni li nġabret waqt il-proċess ta’ skedar fil-Konvenzjoni tan-NU tal-1988,
     wieħed jista’ jikkonkludi li ma hemmx kummerċ u użu leġittimu tal-aċidu gliċidiku tal-PMK,
     tal-gliċidat tal-PMK, tal-APAA u tal-MAPA. Tul l-analiżi li wasslet għal din il-proposta li
     jiġu skedati l-metilgliċidat tal-BMK u l-aċidu gliċidiku tal-BMK fir-Regolamenti 273/2004 u
     111/2005 ħareġ fid-dieher li dawn is-sustanzi ma għandhom l-ebda użi leċiti sinifikanti fl-UE.
     Peress li dawn is-sitt sustanzi jistgħu faċilment jintużaw fil-produzzjoni tal-amfetamini u tal-
     MDMA, u filwaqt li titqies id-dimensjoni tal-problemi sussegwenti soċjali u għas-saħħa
     pubblika marbuta mal-konsum tal-amfetamini u tal-MDMA u x-xogħol addizzjonali limitat

MT                                                    2                                                     MT
 ---pagebreak---      għall-awtoritajiet kompetenti u għall-operaturi, l-iskedar tagħhom fil-Kategorija 1 ma
     jwassalx għal piż sproporzjonat.
     Min-naħa l-oħra, il-fosforu aħmar għandu użu leġittimu sinifikanti. Sabiex jiġi miġġieled id-
     dirottament ta’ din is-sustanza mill-użu leċitu għall-użu illeċitu fil-qafas tal-kummerċ fl-UE,
     għalhekk huwa propost li l-Kategorija 2A tiġi skedata fl-Anness I tar-Regolament (KE) Nru
     273/2004. Se jiġi applikat limitu ta’ 0.1 kg biex fejn il-kwantità involuta ma taqbiżx dak il-
     livell limitu fuq perjodu ta’ sena jitnaqqsu l-obbligi tar-Regolament. Il-livell limitu ġie
     determinat fi ftehim mal-awtoritajiet kompetenti tal-Istati Membri.
     Għalkemm bħalissa għadu mhuwiex magħruf jekk il-fosforu aħmar huwiex iddirottat ukoll
     mill-kummerċ bejn l-UE u l-pajjiżi terzi, wisq probabbli ladarba l-kummerċ fl-UE jiġi
     mmonitorjat, il-manifatturi tad-drogi illeċiti se jippruvaw jiksbu din is-sustanza permezz tad-
     dirottament mill-kummerċ bejn l-UE u l-pajjiżi terzi. Għaldaqstant, il-fosforu aħmar għandu
     jiżdied ukoll fil-Kategorija 2 tal-Anness tar-Regolament (KE) Nru 111/2005. Dan jiżgura
     wkoll li jinżamm il-paralleliżmu bejn is-sustanzi inklużi fir-Regolament (KE) Nru 273/2004 u
     fir-Regolament (KE) Nru 111/2005, minħabba li dan jissimplifika l-implimentazzjoni ta’
     dawn ir-regolamenti mill-operaturi u mill-awtoritajiet kompetenti.
     Xieraq ukoll li fl-emendar ta’ dawn iż-żewġ Regolamenti, jiġu aġġornati l-kodiċijiet rilevanti
     tan-NM tas-sustanzi li jinsabu fl-annessi varji.

     2.      KONSULTAZZJONIJIET QABEL L-ADOZZJONI TAL-ATT
     B’konformità mal-paragrafu 4 tal-Ftehim Komuni dwar l-Atti Delegati bejn il-Parlament
     Ewropew, il-Kunsill u l-Kummissjoni Ewropea, fit-tħejjija ta’ dan l-att delegat saru
     konsultazzjonijiet xierqa u trasparenti, anki fil-livell tal-esperti. Fit-22 ta’ Jannar 2020,
     intbagħat abbozz tal-att delegat lill-Parlament Ewropew. Il-Grupp ta’ Esperti dwar il-
     Prekursuri tad-Droga iddiskuta l-proposta fid-dettall matul il-laqgħat tiegħu fl-14-15 ta’ Mejju
     2018, fil-21-22 ta’ Novembru 2018, fis-27-28 ta’ Mejju 2019 u fit-28-29 ta’ Novembru 2019.
     Barra minn hekk, tressaq abbozz tal-att delegat lill-Grupp fit-2 ta’ Ottubru 2019 u abbozz
     rivedut fit-22 ta’ Jannar 2020.

     3.      ELEMENTI ĠURIDIĊI TAL-ATT DELEGAT
     Abbażi tal-Artikolu 15 tar-Regolament (KE) Nru 273/2004 tal-Parlament Ewropew u tal-
     Kunsill, kif emendat bir-Regolament (UE) Nru 1258/2013, u fuq l-Artikolu 30a tar-
     Regolament tal-Kunsill (KE) Nru 111/2005, kif emendat bir-Regolament (UE) Nru 1259/2013
     tal-Parlament Ewropew u tal-Kunsill, il-Kummissjoni għandha s-setgħa li tadotta atti delegati
     sabiex taddatta l-Annessi għax-xejriet il-ġodda tad-dirottament tal-prekursuri tad-droga u
     sabiex issegwi kwalunkwe emenda fit-tabelli fl-Anness tal-Konvenzjoni tan-Nazzjonijiet
     Uniti.
     Kif imsemmi fil-Kapitolu 1, hemm bżonn, fir-rigward tal-aċidu gliċidiku tal-PMK, tal-gliċidat
     tal-PMK, tal-APAA u tal-MAPA, li jiġu segwiti l-emendi fit-tabelli fl-Anness tal-
     Konvenzjoni tan-NU tal-1988. Il-metilgliċidat tal-BMK, l-aċidu gliċidiku tal-BMK u l-fosforu
     aħmar huma sustanzi li ta’ spiss jintużaw għal skopijiet illeċiti u jippreżentaw sfidi dejjem
     akbar għall-Istati Membri. Għaldaqstant, jenħtieġ li l-Annessi tar-Regolament (KE) Nru
     273/2004 u tar-Regolament (KE) Nru 111/2005 jiġu addattati għax-xejriet il-ġodda fid-
     dirottament f’konformità mad-delega tas-setgħa fir-Regolament (KE) Nru 273/2004 u fir-
     Regolament (KE) Nru 111/2005.
     Ir-Regolamenti 273/2004 u 111/2005 huma marbutin ħafna ma’ xulxin. Flimkien huma
     jimplimentaw il-miżuri previsti mill-Artikolu 12 tal-Konvenzjoni tan-Nazzjonijiet Uniti

MT                                                  3                                                   MT
 ---pagebreak---      kontra t-Traffikar Illeċitu fi Drogi Narkotiċi u Sustanzi Psikotropiċi tad-19 ta’ Diċembru
     1988. Ir-regoli komuni ta’ implimentazzjoni għar-Regolamenti 273/2004 u 111/2005 ġew
     adottati permezz tar-Regolament Delegat tal-Kummissjoni (UE) 2015/1011 u tar-Regolament
     ta’ Implimentazzjoni tal-Kummissjoni (UE) 2015/1013.
     Fid-dawl ta’ dan ta’ hawn fuq, il-ġbir flimkien ta’ żewġ proċeduri ta’ awtorizzazzjoni
     differenti msejsa fuq diversi atti leġiżlattivi bażiċi f’att delegat wieħed huwa ġġustifikat
     minħabba r-rabta materjali mill-qrib bejn il-proċeduri ta’ awtorizzazzjonijiet inkwistjoni.

MT                                                4                                                 MT
 ---pagebreak---                      REGOLAMENT DELEGAT TAL-KUMMISSJONI (UE) .../...

                                                    ta’ 14.7.2020

      li jemenda r-Regolament (KE) Nru 273/2004 tal-Parlament Ewropew u tal-Kunsill u r-
     Regolament tal-Kunsill (KE) Nru 111/2005 rigward l-inklużjoni ta’ ċerti prekursuri tad-
                               droga fil-lista ta’ sustanzi skedati

                                             (Test b’rilevanza għaż-ŻEE)

     IL-KUMMISSJONI EWROPEA,
     Wara li kkunsidrat it-Trattat dwar il-Funzjonament tal-Unjoni Ewropea,
     Wara li kkunsidrat ir-Regolament (KE) Nru 273/2004 tal-Parlament Ewropew u tal-Kunsill
     tal-11 ta’ Frar 2004 dwar prekursuri tad-droga1, u b’mod partikolari l-Artikolu 15 tiegħu,
     Wara li kkunsidrat ir-Regolament tal-Kunsill (KE) Nru 111/2005 tat-22 ta’ Diċembru 2004 li
     jistabblixxi regoli għall-monitoraġġ ta’ kummerċ fil-prekursuri ta’ drogi bejn l-Unjoni u l-
     pajjiżi terzi2, u b’mod partikolari l-Artikolu 30a tiegħu,
     Billi:
     (1)      L-Anness I tar-Regolament (KE) Nru 273/2004 u l-Anness tar-Regolament (KE)
              Nru 111/2005 fihom lista ta’ sustanzi skedati li huma soġġetti għal għadd ta’ miżuri ta’
              kontroll u ta’ monitoraġġ armonizzati previsti f’dawn ir-Regolamenti.
     (2)      Permezz tad-Deċiżjonijiet 62/10, 62/11 u 62/12 tal-Kummissjoni dwar id-Drogi
              Narkotiċi tan-Nazzjonijiet Uniti (CND), li ttieħdu fit-tnejn u sittin seduta tagħha fid-19
              ta’ Marzu 2019, it-tliet sustanzi metil 3-(1,3-benżodijossol-5-il)-2-metilossiran-2-
              karbossiliku (metilgliċidat tal-PMK), 3-(1,3-benżodijossol-5-il)-2-metilossiran-2-aċidu
              karbossiliku (aċidu gliċidiku tal-PMK) u alfa-fenilaċetoaċetammid (APAA) ġew
              miżjuda mat-Tabella I tal-Konvenzjoni tan-Nazzjonijiet Uniti kontra t-Traffikar
              Illeċitu fi Drogi Narkotiċi u Sustanzi Psikotropiċi tad-19 ta’ Diċembru 19883 (“il-
              Konvenzjoni tan-NU tal-1988”). Barra minn hekk, fid-Deċiżjoni 63/1 tas-CND,
              meħuda fit-tlieta u sittin sessjoni tagħha fl-4 ta’ Marzu 2020, is-sustanza metil alfa-
              fenilaċetoaċetat (MAPA) ġiet miżjuda fit-Tabella I tal-Konvenzjoni tan-NU tal-1988.
     (3)      Wieħed mill-iskopijiet tar-Regolamenti (KE) Nru 273/2004 u (KE) Nru 111/2005
              huwa li jiġi implimentat l-Artikolu 12 tal-Konvenzjoni tan-NU tal-1988 fl-Unjoni.
              Għaldaqstant, jenħtieġ li l-metilgliċidat tal-PMK, l-aċidu gliċidiku tal-PMK, l-APAA
              u l-MAPA jiġu inklużi fl-Anness I tar-Regolament (KE) Nru 273/2004 u fl-Anness
              tar-Regolament (KE) Nru 111/2005.
     (4)      Is-sustanzi skedati elenkati fl-Anness I tar-Regolament (KE) Nru 273/2004 u fl-
              Anness tar-Regolament (KE) Nru 111/2005 huma maqsuma f’kategoriji li għalihom
              japplikaw miżuri differenti, sabiex jintlaħaq bilanċ proporzjonat bejn il-livell ta’ riskju
              maħluq minn kull sustanza speċifika u l-piż fuq il-kummerċ leċitu. Il-kontrolli u l-
              miżuri ta’ monitoraġġ l-iżjed stretti japplikaw għas-sustanzi fil-Kategorija 1.
     1
              ĠU L 47, 18.2.2004, p. 1.
     2
              ĠU L 22, 26.1.2005, p. 1.
     3
              ĠU L 326, 24.11.1990, p. 57.

MT                                                       5                                                  MT
 ---pagebreak---             Pereżempju, is-sustanzi fil-Kategorija 1 iridu jinħażnu f’bini sigur u kull operatur li
            jaħdem b’dawn is-sustanzi jeħtieġ liċenzja.
     (5)    Il-metilgliċidat tal-PMK u l-aċidu gliċidiku tal-PMK huma l-prekursuri immedjati tal-
            3,4-metilenedijossimetamfetamina (MDMA), magħrufa l-aktar bħala “ecstasy”. L-
            APAA u l-MAPA huma l-prekursuri immedjati tal-amfetamini. Fi kliem ieħor, dawn
            iż-żewġ sustanzi jistgħu jiġu transformati faċilment f’MDMA jew f’amfetamini.
     (6)    L-użu ħażin u l-abbuż tal-MDMA u tal-amfetamini qegħdin jikkawżaw problemi serji
            soċjali u ta’ saħħa pubblika fi wħud mir-reġjuni tal-Unjoni. Barra minn hekk, il-gruppi
            tal-kriminalità organizzata fl-Unjoni jipproduċu ammonti kbar ta’ MDMA u ta’
            amfetamini. Kwantitajiet kbar ta’ MDMA u amfetamini huma esportati wkoll lejn
            pajjiżi terzi.
     (7)    Fl-Unjoni, ma hemm l-ebda produzzjoni, kummerċ jew użu leċitu magħruf tal-
            metilgliċidat tal-PMK, tal-aċidu gliċidiku tal-PMK, tal-APAA u tal-MAPA.
            Għaldaqstant, l-inklużjoni ta’ dawk is-sustanzi fil-kategorija 1 fl-Anness I tar-
            Regolament (KE) Nru 273/2004 u fl-Anness tar-Regolament (KE) Nru 111/2005 ma
            twassalx għal piż amministrattiv żejjed għall-operaturi ekonomiċi u għall-awtoritajiet
            kompetenti fl-Unjoni.
     (8)    Fid-dawl tat-theddida li l-metilgliċidat tal-PMK, l-aċidu gliċidiku tal-PMK, l-APAA u
            l-MAPA joħolqu fuq livell soċjali u għas-saħħa pubblika fl-Unjoni, u b’kont meħud li
            l-iskedar tagħhom mhu se jkollu l-ebda impatt fuq il-kummerċ, il-produzzjoni u l-użu
            leċitu tagħhom fl-Unjoni, jenħtieġ li dawn is-sustanzi jiġu elenkati fil-kategorija 1 fl-
            Anness I tar-Regolament (KE) Nru 273/2004 u fl-Anness tar-Regolament (KE) Nru
            111/2005.
     (9)    Il-metil 2-metil-3-fenilossiran-2-karbossilat (metilgliċidat tal-BMK) u l-2-metil-3-
            fenilossiran-2-aċidu karbossiliku (aċidu gliċidiku tal-BMK) huma wkoll sustanzi
            prekursuri immedjati tal-amfetamini u li ta’ spiss jintużaw għall-manifattura illeċita
            tal-amfetamini. Għaldaqstant, jenħtieġ li dawn is-sustanzi jiġu inklużi fl-Anness I tar-
            Regolament (KE) Nru 273/2004 u fl-Anness tar-Regolament (KE) Nru 111/2005.
     (10)   Fl-Unjoni, ma hemm l-ebda produzzjoni, kummerċ jew użu leċitu sinifikanti tal-
            metilgliċidat tal-BMK u tal-aċidu gliċidiku tal-BMK. Għaldaqstant, l-inklużjoni ta’
            dawk is-sustanzi fil-kategorija 1 fl-Anness I tar-Regolament (KE) Nru 273/2004 u fl-
            Anness tar-Regolament (KE) Nru 111/2005 ma twassalx għal piż amministrattiv żejjed
            għall-operaturi ekonomiċi u għall-awtoritajiet kompetenti fl-Unjoni.
     (11)   Fid-dawl tat-theddida li l-metilgliċidat tal-BMK u l-aċidu gliċidiku tal-BMK joħolqu
            fuq livell soċjali u għas-saħħa pubblika fl-Unjoni, u meta jitqies li l-iskedar tagħhom
            se jkollu biss impatt marġinali fuq il-kummerċ, il-produzzjoni u l-użu leċitu tagħhom
            fl-Unjoni, jenħtieġ li dawn is-sustanzi jiġu elenkati fil-kategorija 1 fl-Anness I tar-
            Regolament (KE) Nru 273/2004 u fl-Anness tar-Regolament (KE) Nru 111/2005.
     (12)   Il-fosforu aħmar ta’ spiss jiġi ddevjat mill-kummerċ fis-suq intern u jintuża fl-Unjoni
            għall-manifattura illeċita tal-metamfetamina fl-UE. Jintuża bħala katalist biex jixpruna
            l-konverżjoni kimika għall-metamfetamina tal-efedrina jew tal-psewdoefedrina, li diġà
            huma elenkati fil-kategorija 1 fl-Anness I tar-Regolament (KE) Nru 273/2004 u fl-
            Anness tar-Regolament (KE) Nru 111/2005. Għaldaqstant, jenħtieġ li l-fosforu aħmar
            jiġi inkluż ukoll fl-Anness I tar-Regolament (KE) Nru 273/2004.
     (13)   Il-metamfetamina hi droga addittiva ħafna li qiegħda toħloq problemi serji soċjali u
            għas-saħħa pubblika fi wħud mir-reġjuni tal-UE.

MT                                                  6                                                   MT
 ---pagebreak---      (14)   Madankollu, il-fosforu aħmar għandu użi legali importanti u diversifikati, bħall-
            manifattura ta’ ritardanti tal-fjammi għall-plastik, għall-materjali pirotekniċi u strixxi
            tat-tkebbis għas-sulfarini ta’ sikurezza u għall-apparat tal-ivvampjar.
     (15)   Sabiex jinkiseb bilanċ proporzjonat bejn it-theddida li l-fosforu aħmar joħloq fuq livell
            soċjali u għas-saħħa pubblika fl-Unjoni u l-piż fuq il-kummerċ leċitu ta’ din is-
            sustanza fis-suq intern, jenħtieġ li l-fosforu aħmar jiġi inkluż fil-kategorija 2A fl-
            Anness I tar-Regolament (KE) Nru 273/2004.
     (16)   Għalkemm għadu mhux magħruf jekk il-fosforu aħmar hux qed jiġi ddevjat ukoll mill-
            kummerċ bejn l-Unjoni u l-pajjiżi terzi, wisq probabbli ladarba l-kummerċ ta’ dik is-
            sustanza fis-suq intern jitqiegħed taħt il-kontroll fil-kuntest tar-Regolament (KE) Nru
            273/2004, il-manifatturi tad-drogi illeċiti se jippruvaw jiksbuha permezz tad-
            dirottament minn tali kummerċ barra mill-Unjoni. Għaldaqstant, il-fosforu aħmar
            joħloq riskju għoli ta’ dirottament fir-rigward tal-kummerċ bejn l-Unjoni u l-pajjiżi
            terzi u għalhekk jenħtieġ li jiġi inkluż ukoll fil-kategorija 2 fl-Anness tar-Regolament
            (KE) Nru 111/2005. Dan jiżgura wkoll li jinżamm il-paralleliżmu bejn is-sustanzi
            inklużi fir-Regolament (KE) Nru 273/2004 u 111/2005 minħabba li dan jissimplifika l-
            implimentazzjoni ta’ dawn ir-Regolamenti mill-operaturi u mill-awtoritajiet
            kompetenti.
     (17)   L-Anness II tar-Regolament (KE) Nru 273/2004 jistabbilixxi limiti kwantitattivi fuq it-
            tranżazzjonijiet, li jinvolvu ċerti sustanzi, imwettqa fuq perjodu ta’ sena. L-iskop ta’
            dak l-Anness huwa li jevita t-tfixkil bla bżonn tal-kummerċ leġittimu f’dawk is-
            sustanzi f’każijiet fejn hu possibbli li jitnaqqas jew li jiġi eliminat ir-riskju ta’
            dirottament lejn kanali illeċiti billi jiġu limitati r-restrizzjonijiet fuq il-kummerċ għal
            kwantitajiet li jaqbżu ċertu livell limitu. Abbażi ta’ evidenza disponibbli u
            konsultazzjonijiet mal-awtoritajiet kompetenti tal-Istati Membri, jenħtieġ li dak il-
            livell limitu għall-fosforu aħmar jiġi stabbilit għal 0.1 kg.
     (18)   F’dan il-kuntest, jixraq ukoll li jiġu aġġornati l-kodiċijiet tan-nomenklatura (Kodiċi
            tan-NM) fir-Regolamenti (KE) Nru 273/2014 u (KE) Nru 111/2005 imsejsa fuq l-
            aħħar verżjoni tan-Nomenklatura Magħquda adottata bir-Regolament ta’
            Implimentazzjoni tal-Kummissjoni (UE) 2019/17764 u applikabbli mill-1 ta’ Jannar
            2020, biex tiġi żgurata l-klassifikazzjoni korretta tas-sustanzi skedati.
     (19)   Peress li s-sustanza Alfa-fenilaċetoaċetonitril hi l-aktar magħrufa bħala APAAN mill-
            awtoritajiet kompetenti fl-Istati Membri, jenħtieġ li dik l-abbrevjazzjoni tiżdied fl-
            Anness I tar-Regolament (KE) Nru 273/2004 u fl-Anness tar-Regolament (KE)
            Nru 111/2005.
     (20)   Jenħtieġ li r-Regolamenti (KE) Nru 273/2004 u (KE) Nru 111/2005 għalhekk jiġu
            emendati skont dan.
     (21)   Peress li, b’mod legali, il-fosforu aħmar jiġi prodott, negozjat u użat ħafna fl-Unjoni,
            jenħtieġ li l-operaturi ekonomiċi u l-awtoritajiet kompetenti jingħataw biżżejjed ħin
            biex jaddattaw ruħhom għar-restrizzjonijiet il-ġodda li jikkonċernaw din is-sustanza
            introdotta b’dan ir-Regolament.
     (22)   Ir-Regolament (KE) Nru 273/2004 u (KE) Nru 111/2005 jimplimentaw b’mod
            konġunt ċerti dispożizzjonijiet tal-Konvenzjoni tan-NU tal-1988. Fid-dawl tar-rabta

     4
            Ir-Regolament ta’ Implimentazzjoni tal-Kummissjoni (UE) 2019/1776 tad-9 ta’ Ottubru 2019 li
            jemenda l-Anness I tar-Regolament tal-Kunsill (KEE) Nru 2658/87 dwar in-nomenklatura tat-tariffa u l-
            istatistika u dwar it-Tariffa Doganali Komuni ta’ Dwana (ĠU L 280, 31.10.2019, p. 1).

MT                                                       7                                                          MT
 ---pagebreak---             materjali mill-qrib bejn dawn iż-żewġ Regolamenti, huwa ġġustifikat li l-emendi jiġu
            adottati permezz ta’ att delegat wieħed,
     ADOTTAT DAN IR-REGOLAMENT:

                                               Artikolu 1
                             Emendi għar-Regolament (KE) Nru 273/2004
     L-Annessi I u II tar-Regolament (KE) Nru 273/2004 huma emendati f’konformità mal-
     Anness I ta’ dan ir-Regolament.

                                               Artikolu 2
                             Emendi għar-Regolament (KE) Nru 111/2005
     L-Anness tar-Regolament (KE) Nru 111/2005 huwa emendat f’konformità mal-Anness II ta’
     dan ir-Regolament.

                                               Artikolu 3

                                      Dħul fis-seħħ u applikazzjoni
     Dan ir-Regolament għandu jidħol fis-seħħ fl-għoxrin jum wara dak tal-pubblikazzjoni tiegħu
     f’Il-Ġurnal Uffiċjali tal-Unjoni Ewropea.

     Il-punt (1)(b) u l-punt (2) tal-Anness I u l-punt (2)(b) tal-Anness II għandhom japplikaw minn
     ... [jekk jogħġbok daħħal id-data li tkun xahar wara d-data fis-seħħ ta’ dan ir-Regolament].
     Dan ir-Regolament għandu jorbot fl-intier tiegħu u japplika direttament fl-Istati Membri
     kollha.
     Magħmul fi Brussell, 14.7.2020

                                                 Għall-Kummissjoni
                                                 Il-President
                                                 Ursula VON DER LEYEN

MT                                                 8                                                  MT
 ---documentbreak---                               IL-KUMMISSJONI
                              EWROPEA

                                                     Brussell, 14.7.2020
                                                     C(2020) 4691 final

                                                     ANNEXES 1 to 2

                                           ANNESSI

                                              tar-

                 REGOLAMENT DELEGAT TAL-KUMMISSJONI (UE).../...

      li jemenda r-Regolament (KE) Nru 273/2004 tal-Parlament Ewropew u tal-Kunsill u r-
     Regolament tal-Kunsill (KE) Nru 111/2005 rigward l-inklużjoni ta’ ċerti prekursuri tad-
                               droga fil-lista ta’ sustanzi skedati

MT                                                                                             MT
 ---pagebreak---                                                  ANNESS I

L-Annessi I u II tar-Regolament (KE) Nru 273/2004 huma emendati kif ġej:
(1) L-Anness I huwa emendat kif ġej:
    (a) It-tabella “KATEGORIJA 1” hija emendata kif ġej:
        i) l-entrata għall-Alfa-fenilaċetoaċetonitril hija sostitwita b’dan li ġej:

                                                     Deżinjazzjoni
                                                                      Kodiċi tan-
                   Sustanza                         tan-NM (jekk hi                    Nru tal-CAS
                                                                         NM
                                                       differenti)

“Alfa-fenilaċetoaċetonitril (APAAN)                                   2926 40 00      4468-48-8”

        ii) fl-entrata għal (1R,2S)-(-)-kloroefedrina, il-kodiċi tan-NM “2939 99 00” huwa
            sostitwit b’“2939 79 90”;

        iii) fl-entrata għal (1S,2R)-(+)-kloroefedrina, il-kodiċi tan-NM “2939 99 00” huwa
             sostitwit b’“2939 79 90”;

        iv) fl-entrata għal (1S,2S)-(+)-kloropsewdoefedrina, il-kodiċi tan-NM “2939 99 00”
            huwa sostitwit b’“2939 79 90”;

        v) fl-entrata għal (1R,2R)-(-)-kloropsewdoefedrina, il-kodiċi tan-NM “2939 99 00”
           huwa sostitwit b’“2939 79 90”;

        vi) l-entrati li ġejjin jiddaħħlu fil-post xieraq b’mod sekwenzjali skont il-Kodiċi tan-
            NM:

                                                     Deżinjazzjoni
                                                                      Kodiċi tan-
                   Sustanza                         tan-NM (jekk hi                    Nru tal-CAS
                                                                         NM
                                                       differenti)

“Metil 3-(1,3-benżodijossol-5-il)-2-
metilossiran-2-karbossilat (metilgliċidat tal-                        2932 99 00      13605-48-6
PMK)

3-(1,3-benżodijossol-5-il)-2-metilossiran-2-
                                                                      2932 99 00      2167189-50-4
aċidu karbossiliku (aċidu gliċidiku tal-PMK)

Alfa-fenilaċetoaċetammid (APAA)                                       2924 29 70      4433-77-6

Metil 2-metil-3-fenilossiran-2-karbossilat
                                                                      2918 99 90      80532-66-7
(Metilgliċidat tal-BMK)

2-metil-3-fenilossiran-2-aċidu karbossiliku
                                                                      2918 99 90      25547-51-7
(Aċidu gliċidiku tal-BMK)

                                                    1
 ---pagebreak--- Metil alfa-fenilaċetoaċetat (MAPA)                                    2918 30 00     16648-44-5”;

    (b) fit-tabella “SUBKATEGORIJA 2A”, l-entrata li ġejja tiddaħħal fil-post xieraq b’mod
        sekwenzjali skont il-Kodiċi tan-NM:

                                                    Deżinjazzjoni
                                                                       Kodiċi tan-
                   Sustanza                        tan-NM (jekk hi                    Nru tal-CAS
                                                                          NM
                                                      differenti)

“Fosforu aħmar                                                        2804 70 00     7723-14-0”;

    (c) fl-entrata għall-Aċidu antraniliku fit-tabella “SUBKATEGORIJA 2B”, il-kodiċi tan-
        NM “2922 43 00” huwa sostitwit b’“ex2922 43 00”;
    (d) fl-entrata għall-Aċidu sulfuriku fit-tabella “KATEGORIJA 3”, il-kodiċi tan-NM
        “2807 00 10” huwa sostitwit b’“2807 00 00”;
(2) fit-tabella fl-Anness II, tiżdied l-entrata li ġejja:

                  Sustanza                                           Livell limitu

“Fosforu aħmar                                    0.1 kg”

                                                   2
 ---pagebreak---                                                  ANNESS II

L-Anness tar-Regolament (KE) Nru 111/2005 huwa emendat kif ġej:
    (1) It-tabella “KATEGORIJA 1” hija emendata kif ġej:
        (a) l-entrata għall-Alfa-fenilaċetoaċetonitril hija sostitwita b’dan li ġej:

                                                     Deżinjazzjoni
                                                                      Kodiċi tan-
                   Sustanza                         tan-NM (jekk hi                     Nru tal-CAS
                                                                         NM
                                                       differenti)

“Alfa-fenilaċetoaċetonitril (APAAN)                                   2926 40 00       4468-48-8”

        (b) fl-entrata għal (1R,2S)-(-)-kloroefedrina, il-kodiċi tan-NM “2939 99 00” huwa
            sostitwit b’“2939 79 90”;
        (c) fl-entrata għal (1S,2R)-(+)-kloroefedrina, il-kodiċi tan-NM “2939 99 00” huwa
            sostitwit b’“2939 79 90”;
        (d) fl-entrata għal (1S,2S)-(+)-kloropsewdoefedrina, il-kodiċi tan-NM “2939 99 00”
            huwa sostitwit b’“2939 79 90”;
        (e) fl-entrata għal (1R,2R)-(-)-kloropsewdoefedrina, il-kodiċi tan-NM “2939 99 00”
            huwa sostitwit b’“2939 79 90”;
        (f) l-entrati li ġejjin jiddaħħlu fil-post xieraq b’mod sekwenzjali skont il-Kodiċi tan-
            NM:

                                                     Deżinjazzjoni
                                                                      Kodiċi tan-
                   Sustanza                         tan-NM (jekk hi                     Nru tal-CAS
                                                                         NM
                                                       differenti)

“Metil 3-(1,3-benżodijossol-5-il)-2-                                  2932 99 00       13605-48-6
metilossiran-2-karbossilat (metilgliċidat tal-
PMK)

3-(1,3-benżodijossol-5-il)-2-metilossiran-2-                          2932 99 00       2167189-50-4
aċidu karbossiliku (aċidu gliċidiku tal-PMK)

Alfa-fenilaċetoaċetammid (APAA)                                       2924 29 70       4433-77-6

Metil 2-metil-3-fenilossiran-2-karbossilat                            2918 99 90       80532-66-7
(Metilgliċidat tal-BMK)

2-metil-3-fenilossiran-2-aċidu karbossiliku                           2918 99 90       25547-51-7
(Aċidu gliċidiku tal-BMK)

Metil alfa-fenilaċetoaċetat (MAPA)                                    2918 30 00       16648-44-5”;

(2) It-tabella “Kategorija 2” hija emendata kif ġej:

                                                     3
 ---pagebreak---    (a) fl-entrata għall-Aċidu antraniliku, il-kodiċi tan-NM “2922 43 00” huwa sostitwit
       b’“ex2922 43 00”;
   (b) l-entrata li ġejja tiddaħħal fil-post xieraq b’mod sekwenzjali skont il-Kodiċi tan-NM:

                                                Deżinjazzjoni
                                                                  Kodiċi tan-
                 Sustanza                      tan-NM (jekk hi                    Nru tal-CAS
                                                                     NM
                                                  differenti)

“Fosforu aħmar                                                    2804 70 00     7723-14-0”;

(3) fl-entrata għall-Aċidu sulfuriku fit-tabella “Kategorija 3”, il-kodiċi tan-NM “2807 00 10”
    huwa sostitwit b’“2807 00 00”;
(4) It-tabella “Kategorija 4” hija emendata kif ġej:
   (a) fl-entrata għall-prodotti mediċinali u għall-prodotti mediċinali veterinarji li fihom l-
       efedrina jew l-imlieħ tagħha, il-kodiċi tan-NM “3003 40 20” huwa sostitwit b’“3003
       41 00” u l-kodiċi tan-NM “3004 40 20” huwa sostitwit b’“3004 41 00”;
   (b) fl-entrata għall-prodotti mediċinali u għall-prodotti mediċinali veterinarji li fihom il-
       psewdoefedrina jew l-imlieħ tagħha, il-kodiċi tan-NM “3003 40 30” huwa sostitwit
       b’“3003 42 00” u l-kodiċi tan-NM “3004 40 30” huwa sostitwit b’“3004 42 00”.

                                               4